**Uttanríkis- og vinnumálaráðið**

Uttanríkis- og vinnumálaráðið

|  |  |
| --- | --- |
| Dagfesting: | 20.06.18 |
| Mál nr.: | 18/00343 |
| Málsviðgjørt: | GáL |

**Uppskot til**

**Kunngerð**

**førleikakrav til førara á motorriknum stuttleikafari við skrokklongd undir 4 metrar ­­­­­**

Við heimild í § 8, stk. 5, § 10, stk. 2 og 24, stk. 3 í løgtingslóg nr. 63 frá 3. juli 1998 um manning av skipum og við heimild í § 2, stk. 5 og § 49, stk. 2 í løgtingslóg nr. 165 frá 21. desember 2001 um trygd á sjónum verður ásett:

§ 1. Kunngerðin fevnir um prógv til førara á motorriknum stuttleikafari, ið er undir 4 metrar, sum hevur motor við vatnstrálupumpu sum høvuðs framtøkumegi, og ið er ætlað at verða ført av einum ella tveimum persónum, ið sita ella standa á skrokkinum.

*Stk. 2.* Kunngerðin fevnir somuleiðis um prógv til frítíðarsigling við luftpútufari og øðrum líknandi motorriknum fari, ið er bygt til at verða ført av persóni, ið situr ella stendur á skrokkinum.

*Stk. 3*. Longdin á farinum, er longdin á skrokkinum. Róður, driv, páhangsmotorur, baðipallur, stingunebb, fendari o.a. ið er fest á skrokkin, verður ikki tikið við.

*Stk. 4*. Um ivamál er um hvørt eitt far er fevnt av hesi kunngerð ella ikki, tekur Sjóvinnustýrið avgerð hesum viðvíkjandi.

**§ 2.** Førari av fari fevnt av § 1 skal:

1. vera fyltur 16 ár og
2. hava vatnskutaraprógv frá góðkendum skeiðsveitara.

**§ 3.** Førari av fari sbrt. § 1, skal hava skjalprógv fyri, at krøvini sbrt. § 2 eru lokin. Skjalprógv skal vísast Sjóvinnustýrinum, løgregluni ella øðrum eftirlitsmyndugleika, tá biðið verður um tað.

**§ 4.** Kommunur ella aðrir myndugleikar, ið hava heimild at áseta nærri reglur um sigling á sjógvi ella á vøtnum í teirra øki, kunnu søkja Sjóvinnustýrið um at ávíst øki í teirra kommunu verður undantikið krøvunum í hesi kunngerð.

**§ 5.** Brot á § 2 og § 3 verður revsað við bót.

§ 7. Henda kunngerð kemur í gildi dagin eftir, at hon er kunngjørd.

*Stk. 2.* § 2, nr. 2 kemur í gildi 1. januar 2020.

Uttanríkis og vinnumálaráðið, dagfesting.

**Poul Michelsen**

landsstýrismaður

/ Herálvur Joensen